ՀԱՅՏԱՐԱՐՈԻԹՅՈԻՆ

**ՀՀ պաշտպանության նախարարության կապիտալ շինարարության և զորքերի բնակավորման վարչության կապիտալ շինարարության կազմակերպման ծառայության նախագծա-նախահաշվային բաժնում փորձագետ ներգրավելու մասին**

Աշխատանքների համառոտ նկարագրությունը՝

ՀՀ ՊՆ կապիտալ շինարարության և կապիտալ վերանորոգման հեռանկարային և միջնաժամկետ ծրագրերի կազմման նպատակով ՀՀ ՊՆ զորամասերի գլխավոր հատակագծերի սկզբունքային սխեմաների մշակում, շինարարական օբյեկտների տեխնիկական բնութագրերի և շինարարական աշխատանքների արժեքների խոշորացված ցուցանիշների տրամադրում: Փորձաքննություն չպահանջող աշխատանքների նախագծանախահաշվային փաստաթղթերի կազմում:

**Փորձագետ ներգրավելու ժամկետը՝** 1 (մեկ) տարի:

Փորձագետի յուրաքանչյուր ամիս հաշվարկվում է հիմնական աշխատավարձ 267072 (երկու հարյուր վաթսունյոթ հազար յոթանասուներկու) ՀՀ դրամ գումարի չափից:

Փորձագետի համար հավելավճարներ, լրավճարներ չեն սահմանվում:

**Փորձագետի աշխատանքային ռեժիմը, տևողությունը և արձակուրդը՝**

Փորձագետի համար սահմանվում է աշխատաժամանակի նորմալ տևողություն:

Աշխատանքային օրվա սկիղբը սահմանվում է ժամը 9.00, ավարտը՝ ժամը 18.00:

Փորձագետին ՀՀ օրենսդրությամբ սահմանվախ կարգով տրամադրվում է ամենամյա նվազագույն արձակուրդ՝ 20 աշխատանքային օր տևողությամբ:

**Փորձագետի պարտականությունները՝**

1. մշակել ՀՀ ՊՆ զորամասերի, ստորաբաժանումների, զինավանների և առանձին օբյեկտների գլխավոր հատակագծերի սկզբունքային սխեմաները, ներկայացնել համաձայնեցման,
2. իրակայացնել Կապիտալ շինարարության և կապիտալ վերանորոգման հեռանկարային և միջնաժամկետ ծրագրերի կազմման նպատակով շինարարական աշխատանքների արժեքների խոշորացված ցուցանիշներով հաշվարկները, տրամադրել տեխնիկական ցուցանիշները,
3. իրականացնել տիպարային և բազմակի օգտագործման էսքիզների, նախագծերի, հանգույցների ու տեխնիկական լուծումների մշակում,
4. կազմել փորձաքննություն չպահանջող կապիտալ վերանորոգումների հրատապ և փոքրածավալ աշխատանքների նախագծա-նախահաշվային փաստաթղթեր:

**Փորձագետին ներկայացվող պահանջները՝**

* Հայաստանի Հանրապետության քաղաքացիություն,
* ճարտարապետություն և քաղաքաշինություն մասնագիտություններով (0730) բարձրագույն կրթություն,
* երեք տարվա հանրային ծառայության կամ մասնագիտական աշխատանքային ստաժ,
* համակարգչով և ժամանակակից այլ տեխնիկական միջոց­ներով աշխատելու ունակություն,
* փաստաթղթերի նախապատրաստման ունակություն:

Դիմող ՀՀ քաղաքացիները պետք է ներկայացնեն հետևյալ փաստաթղթերը՝

* դիմում ՀՀ ՊՆ գլխավոր քարտուղարի անունով (լրացվում է տեղում` փաստաթղթերը հանձնելիս),
* կրթությունը հավաստող պետական նմուշի փաստաթուղթ (փաստաթղթեր),
* աշխատանքային փորձի վերաբերյալ փաստաթղթերի (աշխատանքային գրքույկ կամ այլ փաստաթուղթ/եր) պատճենները,
* արական սեռի անձինք' նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք,
* մեկ լուսանկար' 3 x 4 սմ չափսի,
* անձնագիր կամ նույնականացման քարտ,
* սոցիալական քարտ կամ հանրային ծառայության համարանիշ ունենալու մասին տեղեկանք,
* ինքնակենսագրական (CV),
* հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին (լրացվում է տեղում` փաստաթղթերը հանձնելիս):

**Ընտրությունը կատարվում է փաստաթղթերի ուսումնասիրման և հարցազրույցի եղանակով:**

Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը:

**Դիմումների ընդունման վերջնաժամկետն է՝ 04.12.2024թ.**

**Աշխատանքի վայրը' ՀՀ, ք. Երևան, Բագրևանդի 5:**

**«ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ պաշտպանության նախարարություն, ՀՀ ՊՆ կապիտալ շինարարության և զորքերի բնակավորման վարչություն' ք. Երևան, Բագրևանդի 5, հեռ.' 010294641 (ներքին' 16-30):**

 **29.11.2024թ.**